Mestská časť Košice – Staré Mesto, Hviezdoslavova č. 7, 040 34 Košice

N Á V R H

projektu 7. ročníka  plaveckých pretekov viacgeneračných rodín 
o pohár mestskej časti Košice-Staré Mesto 

"PLÁVA  CELÁ  RODINA"

Určené: 		rokovaniu Miestneho zastupiteľstva MČ Košice – Staré Mesto
			dňa 22.9.2011

Predkladá:		Terézia Leškaničová,
			predsedníčka Komisie školstva, mládeže a športu

Spracoval: 		Prof. MUDr. Oliver Rácz, CSc.
			člen Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

schvaľuje

projekt 7. ročníka plaveckých pretekov viacgeneračných rodín o pohár mestskej časti Košice-Staré Mesto "PLÁVA  CELÁ  RODINA".

N Á V R H
  projektu 7. ročníka  plaveckých pretekov viacgeneračných rodín 
o pohár mestskej časti Košice-Staré Mesto 
"PLÁVA  CELÁ  RODINA"

1. Úvod:
	Jedným z najatraktívnejších športov a najzdravších  športov, udržujúcich dobrú kondíciu tela a zároveň zdravého ducha, ktorý obľubuje nielen mládež, ale aj športuchtiví ľudia v pokročilom veku, je plávanie. Komisia školstva, mládeže a športu pri Miestnom zastupiteľstve mestskej časti Košice - Staré Mesto sa rozhodla pokračovať v tradícií tohto športu 7 ročníkom plaveckých pretekov viacgeneračných rodín o pohár MČ Košice-Staré Mesto.	Okrem športového a kondičného efektu prináša náš projekt aj morálny a sociálny prínos, pretože prostredníctvom súťažného plávania má za cieľ utužiť v rodinách vzájomné vzťahy a väzby.

2. Názov pretekov:  
7. ročník plaveckých pretekov viacgeneračných rodín o pohár mestskej časti Košice–Staré Mesto: „Pláva celá rodina“.

3. Termín, čas a miesto konania pretekov:
19. novembra 2011 (sobota), od 10.00 – 13.00 hod.. Slávnostné vyhodnotenie a odovzdávanie cien bude vykonané na mieste o 13.00 hod. po overení výsledkov zástupcom MČ Košice– Staré Mesto. Miestom konania je Mestská krytá plaváreň,  ul.  Protifašistických bojovníkov  č. 4,  Košice.

4. Účastníci:
Traja členovia jednej rodiny, z ktorej má trvalý pobyt v MČ Košice-Staré Mesto aspoň jeden člen. Títo traja rodinní príslušníci tvoria jedno súťažné družstvo, pričom by mali byť minimálne z dvoch, môžu však byť aj z troch generácií v rodine. 

5. Ceny:
1. Pohár pre víťazné družstvo + poukážka na nákup športových potrieb v hodnote 100 € 
2. Pohár + poukážka na nákup športových potrieb v hodnote 70 € 
3. Pohár + poukážka na nákup športových potrieb v hodnote  50 €
      4. a ďalšie miesta – vecný dar (osuška) v hodnote 15 €

Ostatní účastníci, ktorí obsadili v konečnom hodnotení 4. a nižšie miesto,  dostanú osušku. 
Najmladší a najstarší účastník akcie dostane sošku plavca.

6. Prihlášky:
Menovité prihlášky podľa priloženej predtlače odovzdať tajomníčke Komisie školstva, mládeže a športu najneskôr do 9.11.2011 /streda/, Odd. sociálnych vecí, zdravia a MŠ alebo do podateľne MÚ v obálke s označením „ Pláva celá rodina“. 

7. Podmienky účasti:
Súťaže sa musia zúčastniť traja členovia jednej rodiny, z ktorej má trvalý pobyt v MČ Košice - Staré Mesto aspoň jeden člen. Títo traja rodinní príslušníci tvoria jedno súťažné družstvo, pričom by mali byť minimálne z dvoch, môžu však byť aj z troch generácií v rámci rodiny. 
8. Propozície:
Súťažiť sa bude na 3 x 25m voľným spôsobom. Na každom z troch úsekov štafety  musí plávať iný rodinný príslušník. Merať sa bude výsledný čas celej rodiny, pričom najnižšie a najvyššie vekové kategórie budú zvýhodnené koeficientom podľa nasledujúcej vekovej skladby od 3 do 17 rokov  (dovŕšených) budú účastníci zvýhodnení koeficientom premietnutým do konečného času, od 18 do 45 rokov  (dovŕšených) budú účastníci bez zvýhodnenia a od 46 rokov do neobmedzeného veku budú účastníci opäť zvýhodnení koeficientom, premietnutým do výsledného súčtového času. Veľkosti koeficientov a bonifikácie určí rozhodcovský zbor.
Rodiny, ktoré majú záujem zúčastniť sa  týchto plaveckých pretekov dotovaných hodnotnými cenami, zašlú presne vyplnenú prihlášku na uvedenú adresu, alebo osobne do podateľne MÚ MČ Košice - Staré Mesto, Hviezdoslavova č. 7, 040 34 Košice - priečinok Komisie školstva, mládeže a športu p. Fáberová tel.č. 6827 156 ( na uvedenej adrese si predmetné prihlášky môžete vyzdvihnúť – na vrátnici MÚ alebo vytlačiť z webovej stránky: www.kosice-city.sk). Uzávierka prihlášok je 9.11.2011. 
Vstup na MKP v čase konania pretekov je na základe platne vyplnenej a zaevidovanej prihlášky bezplatný, čo bude pri vstupe kontrolované. 

9. Odovzdávanie cien:
Bude vykonané na mieste po overení platnosti výsledkov zástupcom MČ Košice–Staré Mesto.

10. Technicko-organizačné zabezpečenie:
Komisia školstva, mládeže a športu MZ MČ Košice–Staré Mesto v spolupráci s ŠKP, ktorí metodicky a organizačne pomáhajú zabezpečovať uvedené podujatie.

11. Financovanie rozpočtu:
Z rozpočtu mestskej časti Košice–Staré Mesto, Program 6: Šport, podprogram 6.2: Športové podujatia organizované Komisiou školstva, mládeže a športu s celkovým nákladom 750 €.   
- vecné ceny pre súťažiacich – max. 400 €
- rozhodcovia – max. 150 €
- moderátor – max. 50 €
- občerstvenie ( minerálka, čokoláda, keks...) pre súťažiacich a organizátorov – max. 150 € 

12. Riaditeľ turnaja:
Mgr. Ľubomír Grega, starosta MČ Košice –Staré Mesto.

13. Rozhodcovia:
Hlavný rozhodca Tomáš Bábela, ostatných rozhodcov určí hlavný rozhodca.

14. Protesty:
Do 10 minút po skončení pretekov. Vklad 4  €.

15. Časový rozvrh pretekov:
Štart súťaže je o 10.30 hod. Časový rozvrh pretekov je od 10.00 do 13.00 hod. Po cvičných rozplavbách pretekárov z jednotlivých rodín bude réžia samotných pretekov podľa inštrukcií hlavného rozhodcu.